ועדת הכלכלה, כנסת 18, פרוטוקול מספר 950, 2012-09-23 14:00

כרמל שאמה-הכהן: צהריים טובים.

כרמל שאמה-הכהן: אנחנו פותחים את ישיבת ועדת הכלכלה.

כרמל שאמה-הכהן: על סדר-היום תקנות סימני מסחר (תיקון מס' 2), התשע"ב-2012.

כרמל שאמה-הכהן: כן, בבקשה.

הווארד פולינר: שלום, הווארד פולינר, ייעוץ חקיקה, משרד המשפטים.

הווארד פולינר: התקנות המוצעות באו לעדכן את התוספת הראשונה לתקנות סימני מסחר, 1940, בקשר לאגרות שבה אנחנו רוצים למחוק שני פרטים שעבורם לא נגבית עוד אגרה, והוספת פרט חדש לגבי העתק סרוק של תיק רישום סימן מסחר שעבורו תיגבה אגרה בסך 46 שקלים.

הווארד פולינר: זהו שירות חדש.

הווארד פולינר: שני הדברים הקודמים זה דברים שלא רוצים לגבות עבורם אגרה בעתיד.

הווארד פולינר: יש לנו את אישור שר האוצר וגם שר המשפטים.

הווארד פולינר: אני מוכן להרחיב אם יש שאלות.

אתי בנדלר: לא רוצים לגבות כי אחד זה בכלל שירות שבוטל, והשני זה חיפוש במאגר ממוחשב.

הווארד פולינר: כן.

איתן כבל: האם אפשר להסביר?

אתי בנדלר: זה מה שהוא הסביר כרגע.

אתי בנדלר: מדובר על גביית אגרות לפי תקנות סימני מסחר.

אתי בנדלר: מוצע כאן להנהיג אגרה חדשה בשיעור של 46 שקל בעד העתק סרוק של תיק רשום, ולבטל אגרות שקבועות היום בתקנות.

אתי בנדלר: תקנה אחת זה בעד שירות שהשירות הזה כבר בוטל ואין בכלל על מה לדבר.

אתי בנדלר: אגרה שנייה היא בעד חיפוש במאגר ממוחשב.

אתי בנדלר: אני מבינה שאם המאגר הזה זמין לציבור כך וכך אז אין ברור שאין מה לדבר על מאגר.

הווארד פולינר: הוא פתוח לעיון הציבור.

אתי בנדלר: זה כל התקנות ועכשיו רק צריך לקרוא אותן.

הווארד פולינר: כן.

כרמל שאמה-הכהן: אני אקריא.

כרמל שאמה-הכהן: "תקנות סימני מסחר (תיקון מס' 2), התשע"ב-2012 בתוקף סמכותי לפי סעיף 71(2) לפקודת סימני מסחר [נוסח חדש], התשל"ב-1972, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכלכלה של הכנסת, אני מתקין תקנות אלה: תיקון התוספת הראשונה 1.

כרמל שאמה-הכהן: בתוספת הראשונה לתקנות סימני המסחר, 1940 – בפרט 7, המילים "37" יימחקו; פרט 8(ב) – יימחק; בסופה יבוא: "14.

כרמל שאמה-הכהן: בעד העתק סרוק של תיק רישום 46 שקלים חדשים".

כרמל שאמה-הכהן: יעקב נאמן שר המשפטים"

כרמל שאמה-הכהן: האם יש למישהו הערות על התקנות?

איתן כבל: מה זה תיק?

איתן כבל: מה המשמעות של תיק?

הווארד פולינר: זה כל הניירת שיש בבקשה שמישהו מבקש לרשום סימן מסחרי.

איתן כבל: זה לא כל דף.

הווארד פולינר: לא, לא כל דף.

הווארד פולינר: זה כל התיק שאצלו.

איתן כבל: לשלם על כל דף 46 שקלים זה - - -

הווארד פולינר: אפשר לבקש את זה פר דף ויש כבר אגרה היום שזה 3.30 שקלים פר דף.

הווארד פולינר: אבל אם מישהו רוצה לקבל קובץ והקובץ כולל את כל התיק אז רק אגרה.

איתן כבל: אוקיי.

איתן כבל: 46 שקל זה לא הרבה.

איתן כבל: אתה אומר – תלוי למי.

הווארד פולינר: אני לא קובע.

כרמל שאמה-הכהן: האם גמרנו?

כרמל שאמה-הכהן: מי בעד התקנות?

כרמל שאמה-הכהן: בעד – כולם

כרמל שאמה-הכהן: התקנות אושרו פה אחד.

כרמל שאמה-הכהן: תודה רבה, הישיבה נעולה.